উদ্ধোধনীতে বক্তৃতা করতে কবি ও দার্শনিক ফরহাদ মজহার হাল দুনিয়ার তিনটি বিশ্বজনীন লড়াইয়ের প্রতি দৃষ্টি আকর্ষণ করেন। তিনি বলেন, বর্তমান দুনিয়ায় তিনটা লড়াই চলছে। পানি আর তেলের লড়াইয়ের পাশাপাশি চলছে বীজের লড়াই। কৃষকের বীজ আর কৃষির জ্ঞান বিলুপ্ত করার লড়াইয়ে নেমেছে বহুজাতিক বীজ ও কীটনাশক কোম্পানীগুলা। সারা দুনিয়ার কৃষি ও খাদ্যব্যবস্থার ওপর মালিকানা কায়েম করতে চায় তারা। তিনি জানান, কৃষি ও খাদ্যব্যবস্থার ওপর কোম্পানির বিপরীতে জনগণের সার্বভৌমত্ব রক্ষায় শেষের লড়াইটা বাংলাদেশে লড়ছে  নয়াকৃষি আন্দোলন। ফরহাদ মজহার ব্যাখ্যা করেন; কোম্পানিগুলা কৃষিকে শিল্প কারাখানায় ঢুকিয়ে ফেলছে।